Okresná prokuratúra Prešov 
Masarykova 16, 080 97 Prešov 	

Sp. zn. : 3 Pv 528/12/7707	Prešov, 12.8.2014
EEČ : 2-58-538-2014

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Prešov
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 4.12.2012, spisová značka 3 Pv 528/12/7707, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

v období od dňa 30.11.2011 do 13.06.2012  spoločne  v rodinnom dome na ulici XXXXX v obci XXXXX, v okrese XXXXX,  neoprávnene odoberali zemný plyn tak, že tento odoberali bez platnej zmluvy o odbere zemného plynu a bez toho , aby za uvedené obdobie v súvislosti s odberom zemného plynu platili zálohové platby, čím spoločnosti XXXXX XXXXX spôsobil škodu vo výške 1.089,42  €,

Uznesením prokurátora Okresnej prokuratúry XXXXX zo dňa 4.12.2012, spisová značka 3 Pv 528/12/7707, bola určená všetkým obvineným skúšobná doba v trvaní 12 mesiacov.
Odôvodnenie:
Uznesením Okresnej prokuratúry v Prešove zo dňa 04.12.2012 pod sp. zn. 3 Pv 528/12-8, ktoré nadobudlo právoplatnosť dňa 14.12.2012 bolo trestné stíhanie proti obvineným menom XXXXX a XXXXX stíhaných pre prečin krádeže podľa § 212 ods. 1, ods. 2 písm. e) Trestného zákona spáchaného spolupáchateľstvom podľa § 20 Trestného zákona podmienečne zastavené a bola im určená skúšobná doba v trvaní 12 (dvanásť) mesiacov. Skúšobná doba uplynula dňa 14.12.2013.
	Podľa § 217 ods. 1, veta prvá Trestného poriadku (zákona č. 301/2005 Z.z.), ak obvinený v priebehu skúšobnej doby viedol riadny život, splnil povinnosť nahradiť škodu a vyhovel aj ďalším uloženým obmedzeniam, rozhodne orgán, ktorý trestné stíhanie v prvom stupni podmienečne zastavil, že sa obvinený osvedčil.
	Po uplynutí skúšobnej doby boli probačným a mediačným úradníkom Okresného súdu XXXXX vyžiadané správy o povesti obvinených z miesta bydliska, obvodného úradu a príslušného Obvodného oddelenia PZ a bol aktualizovaný odpis registra trestov.
	Z týchto písomných materiálov bolo zistené, že obvinené osoby manželia Vaskovi viedli počas skúšobnej doby podmienečného zastavenia trestného stíhania riadny život a nedopustili sa žiadneho protiprávneho konania.
	Vzhľadom na uvedené skutočnosti bolo potrebné rozhodnúť, že obvinený menom XXXXX a obvinená menom XXXXX, podľa § 217 ods. 1 Trestného poriadku v skúšobnej dobe podmienečného zastavenia trestného stíhania určenej uznesením Okresnej prokuratúry v Prešove zo dňa 04.12.2012 pod sp. zn. 3 Pv 528/12-8 sa osvedčili.
	V zmysle § 217 ods. 4 Trestného poriadku po nadobudnutí právoplatnosti tohto rozhodnutia nasávajú účinky zastavenia trestného stíhania podľa § 9 ods. 1 písm. e) Trestného poriadku.

Poučenie:
Proti tomuto uzneseniu je prípustná sťažnosť, ktorú možno podať do 3 (troch) dní od jeho oznámenia na Okresnú prokuratúra XXXXX. Sťažnosť má odkladný účinok.

JUDr. Marek Urda
prokurátor